Eesti sportlased said pühapäeva hilistel õhtutundidel lõpuks ka võidurõõmu maitsta. Margus Hundi koduklubi Indianapolis Colts alistas ameerika jalgpalli liiga NFL teises voorus tänu kõvale kaitsele Tennesee Titansi 19 : 17.
Esimeses voorus jäi Colts alla Los Angeles Chargersile 24 : 30 seepärast, et NFL-i ajaloo parim lööja Adam Vinateri ei tabanud kahte löögiväravat ja lisapunktiüritust, mistõttu saamata jäi seitse punkti. Ka Titansi vastu tegi Vinateri kõik selleks, et meeskond kaotaks, kuid õnneks seekord kaitse pidas.
Vinateri ei tabanud kaht lisapunktiüritust – teist viimase veerandajal – ulatades sellega võidu võtmed Titansile. Paraku oli Coltsi kaitse tasemel ega lubanud seisul 19 : 17 vastast kahel rünnakul 3-punkti löögi kauguselegi.
Hunt alustas algrivistuses mängis üle poole olukordadest ning sai statistikasse kirja ühe ründaja mahamurdmise.
Pärast kahte vooru on Coltsil kirjas võit ja kaotus. Tuleval pühapäeval minnakse kodus kokku Atlanta Falconsiga.